**Nature** (kor. 네이처) on vuonna 2018 perustettu eteläkorealainen yhtye. Yhtye julkaisi debyyttialbuminsa *Girls and Flowers* elokuussa 2018. Yhtyeeseen kuuluvat jäsenet Lu, Sohee, Aurora, Saebom, Chaebin, Haru, Loha, Uchae ja Sunshine.

Historia
--------

### Uran alku ja kokoonpanomuutokset (2018)

Nature julkaisi debyyttialbuminsa *Girls and Flowers* 3. elokuuta 2018. Debyyttisinglen "Allegro Cantabile" musiikkivideolla esiintyy yhdeksän jäsentä, mutta Yeolmae jätti yhtyeen debyytin jälkeen. Yhtye nauhoitti kappaleet pian ilman Yeolmaeta ja julkaisi uuden musiikkivideon, jossa Yeolmae näkyy vain videon tanssikohtauksissa. Debyyttisingle on uudistettu versio suositun animesarjan *Nodame Cantabile* tunnusmusiikista. Yhtye harrasti uransa alussa katuesiintymistä.

Elokuun lopussa yhtye aloitti *Pop Cover Project* -nimisen projektin, jossa yhtye esitti tunnettuja poplauluja. Yhtye julkaisi coverit The Banglesin "Walk Like Egyptian", The Knackin "My Sharona", The Ting Tingsin "Shut Up and Let Me Go", Janet Jacksonin "Rhythm Nation" ja Princen "Kiss" kappaleista.

Marraskuussa yhtyeen uusi jäsen, Loha esiteltiin V Liven kautta. Yhtye julkaisi vuoden lopussa toisen singlealbuminsa *Some & Love* yhdessä sen nimikkosinglen "Some (You’ll Be Mine)".

### *I’m So Pretty*, kokoonpanomuutokset jatkuvat, Auroran tauko ja *Nature World: Code A* (2019)

Kesäkuussa 2019 Nature ilmoitti julkaisevansa ensimmäisen EP:nsä *I’m So Pretty. I’m So Pretty* julkaistiin 10. heinäkuuta. Gaga ei osallistunut albumin nauhoittamiseen opiskelujensa vuoksi.

Lokakuussa Nature sai jälleen uuden jäsenen. Suositusta musiikkiohjelmasta *Produce 101* tuttu Sohee liitettiin osaksi yhtyettä. Yhtyeen levy-yhtiö n.Ch ilmoitti samoihin aikoihin, että Gaga oli jättänyt yhtyeen. Nature julkaisi toisen EP:nsä *Nature World: Code A* marraskuussa. Aurora ei osallistunut albumin nauhoittamiseen, sillä hän kilpaili samanaikaisesti kiinalaisessa musiikkiohjelmassa *Idol Producer*.

### Japanin debyytti ja *Nature World: Code M* (2020)

Nature solmi sopimuksen Pony Canyonin kanssa helmikuussa 2020. Yhtye julkaisi japaninkielisen version singlestä "I’m So Pretty". Yhtye julkaisi kolmannen EP:nsä *Nature World: Code M* 17. kesäkuuta. Loha ja Aurora eivät osallistuneet albumin nauhoittamiseen. Sunshine loukkasi jalkansa albumin julkaisuaikoihin, joten hän ei osallistunut albumin promoamiseen.

### Paluu *Rica Ricalla* ja *Nature World: Code W* (2022)

Nature ilmoitti tammikuussa 2022, että tekisi paluun *Rica Rica* singlealbumilla vuoden tauon jälkeen. Sunshine ei osallistunut albumin nauhoittamiseen, sillä hän oli jäänyt tauolle yhtyeen toiminnasta.

Yhtye ilmoitti julkaisevansa neljännen EP:nsä *Nature World: Code W* lokakuussa. Julkaisua kuitenkin lykättiin Soulin halloween-onnettomuuden vuoksi marraskuulle. Lu ja Sunshine eivät osallistuneet albumiin.

Jäsenet
-------

### Nykyiset

* Sohee (소희)
* Saebom (새봄)
* Aurora (오로라)
* Lu (루)
* Chaebin (채빈)
* Haru (하루)
* Loha (로하)
* Uchae (유채)
* Sunshine (선샤인)

### Entiset

* Yeolmae (열매)
* Gaga (가가)

Diskografia
-----------

### EP:t

* *I’m So Pretty* (2019)
* *Nature World: Code A* (2019)
* *Nature World: Code W* (2022)

### Singlealbumit

* *Girls and Flowers* (2018)
* *Some & Love* (2018)
* *Nature World: Code M* (2020)
* *Rica Rica* (2022)

Lähteet
-------

1. ↑  신예 걸그룹 네이처, 데뷔앨범 ‘기분 좋아’ 공식 발매 *Naver*. Viitattu 30.11.2022. (koreaksi)
2. ↑  걸그룹 네이처, 교사·국가대표 꿈 내려놓고 아이돌 도전 *Naver*. Viitattu 30.11.2022. (koreaksi)
3. ↑  Nature shares hopes of going global as a multifaceted band *KpopHerald*. Viitattu 30.11.2022.
4. ↑  Rookies Nature completed their 5-part pop cover project, debuted with "Allegro Cantabile" *Asian Junkie*. Viitattu 30.11.2022. (englanniksi)
5. ↑  걸그룹 네이처, 새 멤버 로하(Loha) V라이브를 통해 첫 인사 *Naver*. Viitattu 30.11.2022. (koreaksi)
6. ↑  Nature – 썸 & 러브 (Some & Love) - The 2nd Single Album *Discogs*. Viitattu 30.11.2022.
7. ↑  "I'm So Pretty" (Nature) Album Info *Kpop Profiles*.  5.12.2021. Viitattu 30.11.2022. (englanniksi)
8. ↑  Nature Poses With New Member Kim So Hee For The First Time *Soompi*.  8.10.2019. Viitattu 30.11.2022. (englanniksi)
9. ↑  네이처 측 "김소희 새 멤버 합류+가가 탈퇴→9인조 확정"(공식) *Naver*. Viitattu 30.11.2022. (koreaksi)
10. ↑  네이처 측 "김소희 새 멤버로 합류, 11월 컴백 준비 중" [공식] *언론사 뷰*. Viitattu 30.11.2022.
11. ↑  '소희 합류' 네이처, 11월12일 두 번째 미니앨범 컴백 [공식] *Naver*. Viitattu 30.11.2022. (koreaksi)
12. ↑  네이처, 로하 제외 '7인 체제'로 17일 컴백 *Naver*. Viitattu 30.11.2022. (koreaksi)
13. ↑  네이처 측 "선샤인 다리 부상… ‘어린애’ 6인 체제 컴백" [공식] *Naver*. Viitattu 30.11.2022. (koreaksi)
14. ↑  Nature Commemorates Comeback With Nature Can't Go Down Like This Series *EnVi Media*.  13.1.2022. Viitattu 30.11.2022. (englanniksi)
15. ↑  네이처, 11월 2일 'Nature World: Code W' 발매..10개월만 컴백 *n.news.naver.com*. Viitattu 30.11.2022. (koreaksi)
16. ↑  Nature (네이처) 루 (Lu) 활동 관련 안내 공지 *cafe.daum.net*. Viitattu 30.11.2022. (koreaksi)